Document ID: 32013D0453

A BIZOTTSÁG VÉGREHAJTÁSI HATÁROZATA
(2013. szeptember 11.)
az Olaszországban előforduló, a H7N7 altípusba tartozó, nagy patogenitású madárinfluenzával kapcsolatos egyes védőintézkedésekről szóló 2013/443/EU végrehajtási határozat módosításáról
(az értesítés a C(2013) 5904. számú dokumentummal történt)
(Csak az olasz nyelvű szöveg hiteles)
(EGT-vonatkozású szöveg)
(2013/453/EU)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a belső piac megvalósításának céljával a Közösségen belüli kereskedelemben alkalmazható állat-egészségügyi ellenőrzésekről szóló, 1989. december 11-i 89/662/EGK tanácsi irányelvre (1) és különösen annak 9. cikke (4) bekezdésére,
tekintettel az egyes élőállatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre (2) és különösen annak 10. cikke (4) bekezdésére,
mivel:
(1)
Azt követően, hogy Olaszország értesítette a Bizottságot arról, hogy 2013. augusztus 15-én egy, Emilia-Romagna régióban, Ferrara megyében, Ostellato városában található gazdaságban a H7N7 altípusba tartozó, nagy patogenitású madárinfluenza kitörését észlelték, a Bizottság elfogadta a 2013/439/EU bizottsági végrehajtási határozatot (3), amelyben elrendelte, hogy a kitörés helyszíne körül védő- és megfigyelési körzeteket hozzanak létre.
(2)
Miután az Emilia-Romagna régióban, Bologna megyében fekvő Mordano városában a betegség újabb kitörését észlelték, a Bizottság elfogadta a 2013/443/EU bizottsági végrehajtási határozatot (4), amelyben módosította a védő- és megfigyelési körzetek határait, és további, korlátozás alatt álló körzeteket jelölt ki. E körzeteket a szóban forgó határozat mellékletének A., B. és C. része határozza meg. A betegség újabb kitörései miatt a 2013/443/EU határozat mellékletének A., B. és C. részében meghatározott, korlátozás alatt álló körzetek módosításra szorulnak.
(3)
A 2013/443/EU határozat mellékletét ezért ennek megfelelően módosítani kell.
(4)
Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2013/443/EU határozat mellékletének helyébe e határozat melléklete lép.
2. cikk
Ennek a határozatnak Olaszország a címzettje.
Kelt Brüsszelben, 2013. szeptember 11-én.

Labels: 18
6